2019. szept. 21. 16:43
Lehetséges, hogy Daniel Ricciardo rajtbüntetést fog kapni a Szingapúri Nagydíjra, miután az FIA a szenzorokon és a teletmetrián keresztül szabályszegést észlelt az időmérő edzést követően.
A Renault Monzában kiváló eredményt ért el, és a csapat most is ott van a TOP-10-ben a 8. és a 7. helyen. Daniel Ricciardo ezúttal is legyőzte az év végén távozó csapattársát, Nico Hulkenberget, de lehetséges, hogy nem tarthatja meg a rajthelyét.
Az FIA hivatalos tájékoztatása szerint a 3-as rajtszámú autó, vagyis Ricciardo gépe túllépte az MGU-K 120 kW-os határértékét, mely egyúttal szabályt is sért. A szövetség emiatt vizsgálatot indít, aminek a végén lehetséges, hogy rajtbüntetést fog kiosztani, bár az ausztrál Q1-es továbbjutása megkérdőjelezhetetlen volt.
Ebben az esetben az idejét törölhetik, és ha ez az összes körét érinti, ami a továbbjutáshoz volt szükséges, vagy csak egyet is abból, ami ahhoz kellett volna, akkor a rajtrács végére is kerülhet.
A német AMuS információi szerint csupán egyetlen egy ilyen körről volt szó, amikor az MGU-K a megengedettnél több energiát adott le, ami ráadásul még a leggyorsabb sem volt, így az nem bírt döntő fontossággal. A lap kérdésére az egyik szakember elmondta, csupán arról volt szó, hogy Ricciardo ráhajtott az egyik kerékvetőre, majd a másodperc tört része alatt mindkét hátsó kerék a levegőbe emelkedett. Abban a pillanatban az akkumulátor és az MGU-K több energiát adott le a megengedettnél.
A Honda újabb problémája miatt ismét motort cseréltek Kvjat autójában